pythainlp/thailaw-v1.0 huggingface dataset:
ระเบียบศาลรัฐธรรมนูญ

ว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทาง

ของประธานศาลรัฐธรรมนูญและตุลาการศาลรัฐธรรมนูญ (ฉบับที่ 2)

พ.ศ. 2552

----------------------------------------------------

                 โดยที่เป็นการสมควรแก้ไขเพิ่มเติมระเบียบศาลรัฐธรรมนูญ ว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานศาลรัฐธรรมนูญและตุลาการศาลรัฐธรรมนูญเพื่อให้การอนุญาตหรืออนุมัติการเดินทางของประธานศาลรัฐธรรมนูญและตุลาการศาลรัฐธรรมนูญเป็นไปด้วยความเรียบร้อย

                 อาศัยอํานาจตามความในมาตรา 5 แห่งพระราชบัญญัติเงินเดือน เงินประจําตําแหน่งและประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน พ.ศ. 2541 และมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 จึงกําหนดผู้มีอํานาจในการอนุญาตหรืออนุมัติการเดินทางของประธานศาลรัฐธรรมนูญและตุลาการศาลรัฐธรรมนูญไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานศาลรัฐธรรมนูญและตุลาการศาลรัฐธรรมนูญ (ฉบับที่ 2) พ.ศ. 2552”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้เพิ่มความต่อไปนี้เป็นวรรคสองและวรรคสามของข้อ 4 ของระเบียบศาลรัฐธรรมนูญ ว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานศาลรัฐธรรมนูญและตุลาการศาลรัฐธรรมนูญ พ.ศ. 2542

                 “การเดินทางของประธานศาลรัฐธรรมนูญให้อยู่ในดุลพินิจของประธานศาลรัฐธรรมนูญและรายงานให้คณะตุลาการศาลรัฐธรรมนูญทราบ

                 การเดินทางในราชอาณาจักรของตุลาการศาลรัฐธรรมนูญ ให้อยู่ในดุลพินิจของผู้เดินทางแต่ให้รายงานประธานศาลรัฐธรรมนูญเพื่อทราบ สําหรับการเดินทางไปต่างประเทศของตุลาการศาลรัฐธรรมนูญ ให้ประธานศาลรัฐธรรมนูญเป็นผู้มีอํานาจในการพิจารณาอนุญาตหรืออนุมัติ”


ผู้มีอํานาจลงนาม -                                                                                   ประกาศ ณ วันที่ 30 เมษายน พ.ศ. 2552

 

                                                                                                      ชัช  ชลวร

                                                                                          ประธานศาลรัฐธรรมนูญ
ประกาศศาลรัฐธรรมนูญ

เรื่อง หลักเกณฑ์และวิธีการยื่นคําร้องทางอิเล็กทรอนิกส์

พ.ศ. 2562

----------------------------------------

          อาศัยอํานาจตามความในข้อ 5 และข้อ 15 วรรคสี่ และวรรคห้า แห่งข้อกําหนดศาลรัฐธรรมนูญว่าด้วยวิธีพิจารณาคดีรัฐธรรมนูญ พ.ศ. 2562 ประธานศาลรัฐธรรมนูญโดยความเห็นชอบของคณะตุลาการศาลรัฐธรรมนูญจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศศาลรัฐธรรมนูญ เรื่อง หลักเกณฑ์และวิธีการยื่นคําร้องทางอิเล็กทรอนิกส์ พ.ศ. 2562”


ข้อ ๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป


ข้อ ๓ ผู้ประสงค์จะยื่นคําร้องผ่านทางระบบงานคดีรัฐธรรมนูญอิเล็กทรอนิกส์จะต้องยอมรับและปฏิบัติตามขั้นตอนและวิธีการที่กําหนดไว้ในระบบงานคดีรัฐธรรมนูญอิเล็กทรอนิกส์ และให้ถือว่าผู้ที่ได้ยื่นคําร้องผ่านทางระบบดังกล่าวได้รับรองความถูกต้องของข้อมูลที่ให้ไว้ในระบบดังกล่าวนั้น

          ประเภท รูปแบบ และขนาดของข้อมูลอิเล็กทรอนิกส์ที่ใช้ในการยื่นคําร้องทางระบบงานคดีรัฐธรรมนูญอิเล็กทรอนิกส์ ให้เป็นไปตามที่สํานักงานศาลรัฐธรรมนูญกําหนด โดยไม่ต้องจัดทําสําเนาคําร้องเอกสารประกอบคําร้อง และเอกสารอื่นที่เกี่ยวกับการดําเนินกระบวนพิจารณาของศาล


ข้อ ๔ การยื่นคําร้องผ่านทางระบบงานคดีรัฐธรรมนูญอิเล็กทรอนิกส์ เป็นอันเสร็จสมบูรณ์เมื่อระบบได้แจ้งข้อความยืนยันการรับเอกสารเข้าสู่ระบบไปยังที่อยู่ไปรษณีย์อิเล็กทรอนิกส์หรือได้ออกเอกสารยืนยันการรับเอกสารเข้าสู่ระบบ ซึ่งข้อความดังกล่าวจะมีรายละเอียดเกี่ยวกับเอกสารที่ได้ยื่นทางระบบรวมถึงวันเวลาที่ยื่นคําร้องเสร็จสมบูรณ์เพื่อเป็นหลักฐานในการยื่นเอกสาร

          หากผู้ร้องประสงค์จะยื่นคําร้องเพิ่มเติมผ่านทางระบบงานคดีรัฐธรรมนูญอิเล็กทรอนิกส์ผู้ร้องจะต้องระบุเลขเรื่องพิจารณาที่ได้รับแจ้ง และดําเนินการตามขั้นตอนและวิธีการที่สํานักงานศาลรัฐธรรมนูญกําหนด


ข้อ ๕ ในกรณีที่กฎหมายกําหนดให้การใดต้องทําเป็นหนังสือ มีหลักฐานเป็นหนังสือมีเอกสารมาแสดง หรือแสดงพยานหลักฐานที่เป็นหนังสือ ถ้าได้มีการจัดทําข้อความขึ้นเป็นข้อมูลอิเล็กทรอนิกส์ที่สามารถเข้าถึงและนํากลับมาใช้ได้โดยความหมายไม่เปลี่ยนแปลง ให้ถือว่าข้อความนั้นได้ทําเป็นหนังสือ มีหลักฐานเป็นหนังสือ มีเอกสารมาแสดง หรือแสดงพยานหลักฐานที่เป็นหนังสือแล้ว

     หนังสือหรือหลักฐานเป็นหนังสือตามวรรคหนึ่ง หากมีภาพ เครื่องหมาย ตัวเลข ตัวอักษร หรือข้อความใดปรากฏอยู่ด้วย อันแสดงให้เห็นได้โดยชัดแจ้งหรือโดยปริยายว่า เป็นหนังสือหรือหลักฐานเป็นหนังสือที่ทําขึ้นโดยบุคคลใดให้ถือว่าเป็นลายมือชื่อของบุคคลนั้น เว้นแต่จะพิสูจน์ให้เห็นเป็นอย่างอื่น


ข้อ ๖ ผู้ที่ได้ยื่นคําร้องหรือเอกสารอื่นใดทางระบบงานคดีรัฐธรรมนูญอิเล็กทรอนิกส์มีหน้าที่ติดตามผลคําสั่งเกี่ยวกับคําร้องหรือเอกสารที่ได้ยื่นไว้ ผ่านทางไปรษณีย์อิเล็กทรอนิกส์หรือช่องทางอื่นตามที่ได้แจ้งไว้ในคําร้อง


ข้อ ๗ สํานวนคดี เอกสารของคู่กรณี พยานหลักฐาน รายงานกระบวนพิจารณาคําวินิจฉัย คําสั่ง หรือเอกสารอื่นใดที่รวมไว้ในสํานวนคดี ไม่ว่าจะเป็นเอกสารต้นฉบับหรือสําเนาคู่ฉบับถ้าศาลเห็นสมควร จะมีคําสั่งให้เก็บรักษาหรือนําเสนอในรูปข้อมูลอิเล็กทรอนิกส์ก็ได้ และให้ถือว่าข้อมูลอิเล็กทรอนิกส์ดังกล่าวเป็นต้นฉบับเอกสารนั้น

บรรดาเอกสารหรือพยานหลักฐานที่ได้ดําเนินการผ่านทางระบบงานคดีรัฐธรรมนูญอิเล็กทรอนิกส์เมื่อเสร็จสิ้นการพิจารณาคดีของศาลในคดีใดแล้ว ให้เจ้าหน้าที่ผู้รับผิดชอบสํานวนจัดเก็บสํานวนคดีตามระเบียบศาลรัฐธรรมนูญว่าด้วยการบริหารจัดการงานคดี


ข้อ ๘ ให้ประธานศาลรัฐธรรมนูญรักษาการตามประกาศนี้


ผู้มีอํานาจลงนาม - ประกาศ ณ วันที่ 17 ตุลาคม พ.ศ. 2562

นุรักษ์ มาประณีต

ประธานศาลรัฐธรรมนูญ
ประกาศศาลรัฐธรรมนูญ

เรื่อง หลักเกณฑ์และวิธีการยื่นคําร้องทางอิเล็กทรอนิกส์ (ฉบับที่ 2)

พ.ศ. 2563

-------------------------------------------

          โดยที่เป็นการสมควรปรับปรุงประกาศศาลรัฐธรรมนูญ เรื่อง หลักเกณฑ์และวิธีการยื่นคําร้องทางอิเล็กทรอนิกส์ พ.ศ. 2562 เพื่อนําระบบงานคดีรัฐธรรมนูญอิเล็กทรอนิกส์มาใช้ในการยื่นคําร้องหรือหนังสือขอให้ศาลพิจารณาวินิจฉัย คําชี้แจง คําร้องทั่วไปหรือเอกสารอื่นใดในคดีรัฐธรรมนูญทุกประเภทของคู่กรณีหรือผู้เกี่ยวข้อง ตลอดจนการให้ผู้ที่ได้ยื่นคําร้องสามารถติดตามความคืบหน้าของคดีหรือผลของคําวินิจฉัยหรือคําสั่งเกี่ยวกับคําร้องหรือเอกสารที่ได้ยื่นไว้ผ่านทางระบบงานคดีรัฐธรรมนูญอิเล็กทรอนิกส์

          อาศัยอํานาจตามความในข้อ 5 และข้อ 15 วรรคสี่ และวรรคห้า แห่งข้อกําหนดศาลรัฐธรรมนูญว่าด้วยวิธีพิจารณาคดีรัฐธรรมนูญ พ.ศ. 2562 ประธานศาลรัฐธรรมนูญโดยความเห็นชอบของคณะตุลาการศาลรัฐธรรมนูญจึงออกประกาศไว้ ดังต่อไปนี้


ข้อ ๑ ประกาศนี้เรียกว่า“ประกาศศาลรัฐธรรมนูญ เรื่อง หลักเกณฑ์และวิธีการยื่นคําร้องทางอิเล็กทรอนิกส์ (ฉบับที่ 2) พ.ศ. 2563”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ 6 แห่งประกาศศาลรัฐธรรมนูญ เรื่อง หลักเกณฑ์และวิธีการยื่นคําร้องทางอิเล็กทรอนิกส์ พ.ศ. 2562 และให้ใช้ความต่อไปนี้แทน 

          “ข้อ 6 ผู้ที่ได้ยื่นคําร้องหรือเอกสารอื่นใดทางระบบงานคดีรัฐธรรมนูญอิเล็กทรอนิกส์มีหน้าที่ติดตามความคืบหน้าของคดีหรือผลของคําวินิจฉัยหรือคําสั่งเกี่ยวกับคําร้องหรือเอกสารที่ได้ยื่นไว้ผ่านทางระบบงานคดีรัฐธรรมนูญอิเล็กทรอนิกส์ที่ได้ลงทะเบียนทางไปรษณีย์อิเล็กทรอนิกส์หรือช่องทางอื่นตามที่ได้แจ้งไว้ในคําร้องหรือเอกสารอื่นใด

          เมื่อสํานักงานศาลรัฐธรรมนูญได้แจ้งผลของคําวินิจฉัยหรือคําสั่ง รวมทั้งผลการพิจารณาวินิจฉัยเกี่ยวกับคําร้องหรือเอกสารอื่นใดที่ได้ยื่นไว้ผ่านทางระบบงานคดีรัฐธรรมนูญอิเล็กทรอนิกส์ ให้ถือว่าผู้ยื่นคําร้องหรือเอกสารนั้นทราบโดยชอบแล้วนับแต่วันที่ส่งผ่านทางระบบอิเล็กทรอนิกส์ดังกล่าว”


ข้อ ๔ ให้เพิ่มความต่อไปนี้เป็นข้อ 7/1 แห่งประกาศศาลรัฐธรรมนูญ เรื่อง หลักเกณฑ์และวิธีการยื่นคําร้องทางอิเล็กทรอนิกส์ พ.ศ. 2562

          “ข้อ 7/1 ผู้ประสงค์จะยื่นคําชี้แจงแก้ข้อกล่าวหา คําร้องทั่วไป/คําขออื่น คําชี้แจงบันทึกถ้อยคํายืนยันข้อเท็จจริงหรือความเห็น คําคัดค้าน คําแถลงการณ์เปิดคดี คําแถลงการณ์ปิดคดีหรือเอกสารอื่นใดทางระบบงานคดีรัฐธรรมนูญอิเล็กทรอนิกส์ของคู่กรณีหรือผู้เกี่ยวข้อง ให้นําความในข้อ 3 ข้อ 4 ข้อ 5 ข้อ 6 และข้อ 7 มาใช้บังคับด้วยโดยอนุโลม ”


ผู้มีอํานาจลงนาม -                                                                                       ประกาศ ณ วันที่ 10 พฤศจิกายน พ.ศ. 2563

 

                                                                                                       วรวิทย์ กังศศิเทียม

                                                                                                  ประธานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

----------------------------------------------

               ด้วยศาลรัฐธรรมนูญได้มีคําวินิจฉัยที่ 12/2555 ลงวันที่ 28 มีนาคม 2555 ว่าพระราชบัญญัติขายตรงและตลาดแบบตรง พ.ศ. 2545 มาตรา 54 ซึ่งบัญญัติว่า “ในกรณีที่ผู้กระทําความผิดซึ่งต้องรับโทษตามพระราชบัญญัตินี้เป็นนิติบุคคล ให้กรรมการผู้จัดการ ผู้จัดการหรือบุคคลใด ซึ่งรับผิดชอบในการดําเนินงานของนิติบุคคลนั้น ต้องรับโทษตามที่กฎหมายกําหนดไว้สาหรับความผิดนั้น ๆ ด้วย เว้นแต่จะพิสูจน์ได้ว่าตนมิได้มีส่วนในการกระทําความผิดของนิติบุคคลนั้น”ขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550 มาตรา 39 วรรคสองที่บัญญัติว่า “ในคดีอาญา ต้องสันนิษฐานไว้ก่อนว่าผู้ต้องหาหรือจาเลยไม่มีความผิด”

               ดังนั้น พระราชบัญญัติขายตรงและตลาดแบบตรง พ.ศ. 2545 มาตรา 54 จึงเป็นอันใช้บังคับมิได้ตามรัฐธรรมนูญ มาตรา 6

               จึงประกาศให้ทราบทั่วกัน


ผู้มีอํานาจลงนาม -                                                                                       ประกาศ ณ วันที่ 4 เมษายน พ.ศ. 2555

 

                                                                                                    เชาวนะ ไตรมาศ

                                                                                      เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

----------------------------------------------

               ด้วยศาลรัฐธรรมนูญได้มีคําวินิจฉัยที่ 15/2555 ลงวันที่ 13 มิถุนายน 2555 ว่าพระราชบัญญัติระเบียบข้าราชการฝ่ายตุลาการศาลยุติธรรม พ.ศ. 2543 มาตรา 26 (10) เฉพาะส่วนที่บัญญัติว่า “มีกายหรือจิตใจไม่เหมาะสมที่จะเป็นข้าราชการตุลาการ” ขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550 มาตรา 30 วรรคสาม ที่บัญญัติว่า “การเลือกปฏิบัติโดยไม่เป็นธรรมต่อบุคคลเพราะเหตุแห่งความแตกต่างในเรื่องความพิการจะกระทํามิได้”

               ดังนั้น พระราชบัญญัติระเบียบข้าราชการฝ่ายตุลาการศาลยุติธรรม พ.ศ. 2543 มาตรา 26(10) ที่บัญญัติว่า “มีกายหรือจิตใจไม่เหมาะสมที่จะเป็นข้าราชการตุลาการ” จึงเป็นอันใช้บังคับมิได้ตามรัฐธรรมนูญ มาตรา 6

               จึงประกาศให้ทราบทั่วกัน


ผู้มีอํานาจลงนาม -                                                                                       ประกาศ ณ วันที่ 14 มิถุนายน พ.ศ. 2555

 

                                                                                                  เชาวนะ ไตรมาศ

                                                                                      เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

-----------------------------------------

                 ด้วยศาลรัฐธรรมนูญได้มีคําวินิจฉัยที่ 17/2555 ลงวันที่ 4 กรกฎาคม 2555 ว่า ประมวลรัษฎากร มาตรา 57 ตรี และมาตรา 57 เบญจ มีปัญหาความชอบด้วยรัฐธรรมนูญแห่งราชอาณาจักรไทย พุทธศักราช 2550 มาตรา 30

                 ดังนั้น ประมวลรัษฎากร มาตรา 57 ตรี และมาตรา 57 เบญจ จึงเป็นอันใช้บังคับมิได้ตามรัฐธรรมนูญ มาตรา 6

                 จึงประกาศให้ทราบทั่วกัน


ผู้มีอํานาจลงนาม -                                                                                       ประกาศ ณ วันที่ 5 กรกฎาคม พ.ศ. 2555

 

                                                                                                      เชาวนะ ไตรมาศ

                                                                                      เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

-----------------------------------------------------

 

                     ด้วยศาลรัฐธรรมนูญได้มีคําวินิจฉัยที่ 4/2556 ลงวันที่ 13 มีนาคม 2556 ว่า พระราชบัญญัติความร่วมมือระหว่างประเทศในเรื่องทางอาญา พ.ศ. 2535 มาตรา 41 ขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550 มาตรา 3 วรรคสอง มาตรา 29 และมาตรา 40 (2) (3) (4) (7)

                     ดังนั้น พระราชบัญญัติความร่วมมือระหว่างประเทศในเรื่องทางอาญา พ.ศ. 2535 มาตรา 41จึงเป็นอันใช้บังคับมิได้ตามรัฐธรรมนูญ มาตรา 6

                     จึงประกาศให้ทราบทั่วกัน


ผู้มีอํานาจลงนาม -                                                                                      ประกาศ ณ วันที่ 13 มีนาคม พ.ศ. 2556

 

                                                                                                      เชาวนะ ไตรมาศ

                                                                                     เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ 

----------------------------------------------------

               ด้วยศาลรัฐธรรมนูญได้มีคําวินิจฉัยที่ 5/2556 ลงวันที่ 16 พฤษภาคม 2556 ว่าพระราชบัญญัติลิขสิทธิ์ พ.ศ. 2537 มาตรา 74 มีปัญหาเกี่ยวกับความชอบด้วยรัฐธรรมนูญแห่งราชอาณาจักรไทย พุทธศักราช 2550 มาตรา 39 วรรคสอง

               ดังนั้น พระราชบัญญัติลิขสิทธิ์ พ.ศ. 2537 มาตรา 74 จึงเป็นอันใช้บังคับมิได้ตามรัฐธรรมนูญมาตรา 6

               จึงประกาศให้ทราบทั่วกัน


ผู้มีอํานาจลงนาม - ประกาศ ณ วันที่ 16 พฤษภาคม พ.ศ. 2556

 

ปัญญา อุดชาชน

รองเลขาธิการสํานักงานศาลรัฐธรรมนูญ รักษาราชการแทน

เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

-----------------------------------------------

                 ด้วยศาลรัฐธรรมนูญได้มีคําวินิจฉัยที่ 10/2556 ลงวันที่ 10 กรกฎาคม 2556 ว่าพระราชบัญญัติการประกอบกิจการโทรคมนาคม พ.ศ. 2544 มาตรา 78 ขัดหรือแย้งต่อรัฐธรรมนูญมาตรา 39 วรรคสอง

                 ดังนั้น พระราชบัญญัติการประกอบกิจการโทรคมนาคม พ.ศ. 2544 มาตรา 78 จึงเป็นอันใช้บังคับมิได้ตามรัฐธรรมนูญ มาตรา 6

                 จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 10 กรกฎาคม พ.ศ. 2556

 

                                                                                                 เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

--------------------------------------------------

               ด้วยศาลรัฐธรรมนูญได้มีคําวินิจฉัยที่ 11/2556 ลงวันที่ 31 กรกฎาคม 2556 ว่าพระราชบัญญัติสถานบริการ พ.ศ. 2509 มาตรา 28/4 ขัดหรือแย้งต่อรัฐธรรมนูญ มาตรา 39วรรคสอง

               ดังนั้น พระราชบัญญัติสถานบริการ พ.ศ. 2509 มาตรา 28/4 จึงเป็นอันใช้บังคับมิได้ตามรัฐธรรมนูญ มาตรา 6

               จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 1 สิงหาคม พ.ศ. 2556

                                                                                  

                                                                                                  เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

---------------------------------------------------------

                 ด้วยศาลรัฐธรรมนูญได้มีคําวินิจฉัยที่ 13/2556 ลงวันที่ 2 ตุลาคม 2556 ว่า บทบัญญัติแห่งพระราชบัญญัติการประปาส่วนภูมิภาค พ.ศ. 2522 มาตรา 30 เฉพาะในส่วนที่บัญญัติให้การประปาส่วนภูมิภาคไม่ต้องจ่ายค่าทดแทนในการใช้ที่ดินและในการรื้อถอนสิ่งที่สร้างหรือทําขึ้นหรือตัดฟัน ต้น กิ่ง หรือรากของต้นไม้ หรือพืชผลอย่างใด ๆ ให้แก่เจ้าของหรือผู้ครอบครองที่ดินในกรณีที่มีการวางท่อน้ําที่มีขนาดเส้นผ่าศูนย์กลางไม่ถึงแปดสิบเซนติเมตรไปใต้ เหนือ ตาม หรือข้ามพื้นดินที่มิใช่ที่ตั้งโรงเรือนสําหรับอยู่อาศัยเพื่อประโยชน์ในการผลิต การส่ง การจําหน่ายน้ําประปาขัดหรือแย้งต่อรัฐธรรมนูญแห่งราชอาณาจักรไทย พุทธศักราช 2550 มาตรา 3 วรรคสอง มาตรา 29และมาตรา 41

                 ดังนั้น บทบัญญัติแห่งพระราชบัญญัติการประปาส่วนภูมิภาค พ.ศ. 2522 มาตรา 30 เฉพาะในส่วนที่บัญญัติให้การประปาส่วนภูมิภาคไม่ต้องจ่ายค่าทดแทนในการใช้ที่ดินและในการรื้อถอนสิ่งที่สร้างหรือทําขึ้นหรือตัดฟัน ต้น กิ่ง หรือรากของต้นไม้ หรือพืชผลอย่างใด ๆ ให้แก่เจ้าของหรือผู้ครอบครองที่ดินในกรณีที่มีการวางท่อน้ําที่มีขนาดเส้นผ่าศูนย์กลางไม่ถึงแปดสิบเซนติเมตรไปใต้ เหนือตาม หรือข้ามพื้นดินที่มิใช่ที่ตั้งโรงเรือนสําหรับอยู่อาศัยเพื่อประโยชน์ในการผลิต การส่ง การจําหน่ายน้ําประปาจึงเป็นอันใช้บังคับมิได้ตามรัฐธรรมนูญแห่งราชอาณาจักรไทย พุทธศักราช 2550 มาตรา 6

                 จึงประกาศให้ทราบทั่วกัน


หมวด -                                                                                   ประกาศ ณ วันที่ 7 ตุลาคม พ.ศ. 2556

 

                                                                                                     สมฤทธิ์ ไชยวงค์

                                                                        ผู้เชี่ยวชาญด้านคดีและวิชาการ รักษาราชการแทน

                                                                 รองเลขาธิการสํานักงานศาลรัฐธรรมนูญ รักษาราชการแทน

                                                                                          เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ 

----------------------------------------------------------

                  ด้วยศาลรัฐธรรมนูญได้มีคําวินิจฉัยที่ 19 - 20/2556 ลงวันที่ 18 ธันวาคม 2556 ว่าพระราชบัญญัติปุ๋ย พ.ศ. 2518 มาตรา 72/5 ขัดหรือแย้งต่อรัฐธรรมนูญ มาตรา 39 วรรคสอง 

                  ดังนั้น พระราชบัญญัติปุ๋ย พ.ศ. 2518 มาตรา 72/5 จึงเป็นอันใช้บังคับมิได้ตามรัฐธรรมนูญมาตรา 6

                  จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 18 ธันวาคม พ.ศ. 2556

 

                                                                                                   เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายไม่ชอบด้วยรัฐธรรมนูญ

--------------------------------------------------

                      ด้วยศาลรัฐธรรมนูญได้มีคําวินิจฉัยที่ 5/2557 ลงวันที่ 21 มีนาคม 2557 ว่าพระราชกฤษฎีกายุบสภาผู้แทนราษฎร พ.ศ. 2556 เฉพาะในส่วนที่กําหนดให้มีการเลือกตั้งสมาชิกสภาผู้แทนราษฎรเป็นการเลือกตั้งทั่วไปในวันที่ 2 กุมภาพันธ์ 2557 ไม่สามารถจัดการให้เป็นการเลือกตั้งวันเดียวกันทั่วราชอาณาจักร จึงไม่ชอบด้วยรัฐธรรมนูญ มาตรา 108 วรรคสอง

                      ดังนั้น พระราชกฤษฎีกายุบสภาผู้แทนราษฎร พ.ศ. 2556 เฉพาะในส่วนที่กําหนดให้มีการเลือกตั้งสมาชิกสภาผู้แทนราษฎรเป็นการเลือกตั้งทั่วไปในวันที่ 2 กุมภาพันธ์ 2557 จึงเป็นอันใช้บังคับมิได้ตามรัฐธรรมนูญ มาตรา 6

                      จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 28 มีนาคม พ.ศ. 2557

 

                                                                                                  เชาวนะ ไตรมาศ

                                                                                   เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ศาลรัฐธรรมนูญมีคําวินิจฉัยว่าบทบัญญัติแห่งกฎหมายขัดหรือแย้งต่อรัฐธรรมนูญ

--------------------------------------------

                 ด้วยศาลรัฐธรรมนูญได้มีคําวินิจฉัยที่ 3/2559 ลงวันที่ 1 มิถุนายน 2559 ว่าพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 9 ซึ่งบัญญัติว่า “ในกรณีที่การกระทําความผิดตามพระราชบัญญัตินี้เป็นไปเพื่อประโยชน์ของนิติบุคคลใดให้ถือว่าหุ้นส่วนผู้จัดการ กรรมการผู้จัดการ ผู้บริหารหรือผู้มีอํานาจในการดําเนินงานในกิจการของนิติบุคคลนั้น หรือผู้ซึ่งรับผิดชอบในการดําเนินงานของนิติบุคคลในเรื่องนั้น เป็นตัวการร่วมในการกระทําความผิดด้วย เว้นแต่จะพิสูจน์ได้ว่าตนมิได้มีส่วนรู้เห็นในการกระทําความผิดนั้น” เป็นบทบัญญัติที่ขัดหรือแย้งต่อรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 4

                 จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 2 มิถุนายน พ.ศ. 2559

 

                                                                                            พิมล ธรรมพิทักษ์พงษ์

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ผลแห่งคําวินิจฉัยของศาลรัฐธรรมนูญ

----------------------------------------

                         ด้วยศาลรัฐธรรมนูญได้มีคําวินิจฉัยที่ 4/2561 ลงวันที่ 5 มิถุนายน 2561 ว่าพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 มาตรา 140 และมาตรา 141 วรรคหนึ่ง (5) และวรรคสอง ซึ่งแก้ไขเพิ่มเติมโดยคําสั่งหัวหน้าคณะรักษาความสงบแห่งชาติ ที่ 53/2560 เรื่อง การดําเนินการตามกฎหมายประกอบรัฐธรรมนูญว่าด้วยพรรคการเมือง ไม่ขัดหรือแย้งต่อรัฐธรรมนูญมาตรา 25 มาตรา 26 มาตรา 27 และมาตรา 45 จึงไม่มีปัญหาเกี่ยวกับความชอบด้วยรัฐธรรมนูญ

                         จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 1 สิงหาคม พ.ศ. 2561

 

                                                                                               เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ผลแห่งคําวินิจฉัยของศาลรัฐธรรมนูญ

-----------------------------------------

                  ด้วยศาลรัฐธรรมนูญได้มีคําวินิจฉัยที่ 6 - 7/2561 ลงวันที่ 28 พฤศจิกายน 2561 ว่าพระราชบัญญัติยาเสพติดให้โทษ (ฉบับที่ 6) พ.ศ. 2560 มาตรา 8 วรรคหนึ่ง ในส่วนที่ห้ามมิให้นามาตรา 15 วรรคสาม มาตรา 17 วรรคสอง และมาตรา 26 วรรคสอง แห่งพระราชบัญญัติยาเสพติดให้โทษ พ.ศ. 2522 แก้ไขเพิ่มเติมโดยพระราชบัญญัติยาเสพติดให้โทษ (ฉบับที่ 6) พ.ศ. 2560 มาใช้บังคับแก่คดีที่ยังไม่ถึงที่สุด เป็นบทบัญญัติที่ขัดหรือแย้งต่อรัฐธรรมนูญ มาตรา 26 และมาตรา 29 วรรคสอง

                  จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 30 พฤศจิกายน พ.ศ. 2561

 

                                                                                                เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ผลแห่งคําวินิจฉัยของศาลรัฐธรรมนูญ

------------------------------------------

                    ด้วยศาลรัฐธรรมนูญได้มีคําวินิจฉัยที่ 8/2561 ลงวันที่ 26 ธันวาคม 2561 ว่า พระราชบัญญัติป้องกันและปราบปรามการฟอกเงิน พ.ศ. 2542 มาตรา 51 วรรคสามไม่ขัดหรือแย้งต่อรัฐธรรมนูญ มาตรา 26

                    จึงประกาศให้ทราบทั่วกัน


ผู้มีอํานาจลงนาม -                                                                                  ประกาศ ณ วันที่ 26 ธันวาคม พ.ศ. 2561

 

                                                                                                เชาวนะ ไตรมาศ

                                                                                 เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ผลแห่งคําวินิจฉัยของศาลรัฐธรรมนูญ

--------------------------------------

                  ด้วยศาลรัฐธรรมนูญได้มีคําวินิจฉัยที่ 1/2562 ลงวันที่ 13 กุมภาพันธ์ 2562 ว่าพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 มาตรา 98/1 วรรคหนึ่ง และวรรคสอง ไม่ขัดหรือแย้งต่อรัฐธรรมนูญ มาตรา 26 มาตรา 27 วรรคหนึ่งและวรรคห้า

                  จึงประกาศให้ทราบทั่วกัน


ผู้มีอํานาจลงนาม -                                                                                   ประกาศ ณ วันที่ 14 กุมภาพันธ์ พ.ศ. 2562

 

                                                                                                เชาวนะ ไตรมาศ

                                                                                  เลขาธิการสํานักงานศาลรัฐธรรมนูญ
ประกาศสํานักงานศาลรัฐธรรมนูญ

เรื่อง ผลแห่งคําวินิจฉัยของศาลรัฐธรรมนูญ

----------------------------------------

                   ด้วยศาลรัฐธรรมนูญได้มีคําวินิจฉัยที่ 2/2562 ลงวันที่ 27 กุมภาพันธ์ 2562 ว่า ประกาศคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุขฉบับที่ 25 เรื่อง การดําเนินการเกี่ยวกับการยุติธรรมทางอาญา ลงวันที่ 29 กันยายน พุทธศักราช 2549 เฉพาะในส่วนที่กําหนดให้เป็นความผิดและโทษทางอาญา ขัดหรือแย้งต่อรัฐธรรมนูญ มาตรา 3 วรรคสองมาตรา 26 วรรคหนึ่ง และมาตรา 28 วรรคหนึ่ง

                   จึงประกาศให้ทราบทั่วกัน


ผู้มีอํานาจลงนาม - ประกาศ ณ วันที่ 28 กุมภาพันธ์ พ.ศ. 2562

เชาวนะ ไตรมาศ

เลขาธิการสํานักงานศาลรัฐธรรมนูญ